Kamu bisa jelasin ke aku soal Mary II dari England dalam bahasa melayu?

Mary II (30 April 1662 – 28 Disember 1694) adalah permaisuri Ratu bagi England, Scotland, dan Ireland bermula pada tahun 1689 sehingga kematian beliau. Mary, seorang Protestant, menaiki takhta berikutan Revolusi Gemilang, yang mana menyebabkan pelucutan takhta bapa beliau yang beragama Katolik Rom, James II dan VII. Mary memerintah bersama-sama suami dan juga merupakan sepupunya, William III dan II, yang mana menjadi pemerintah tunggal kedua-dua negara selepas kematian Mary pada tahun 1694. Sejarah popular biasanya merujuk tempoh pemerintahan bersama ini sebagai pemerintahan "William dan Mary". Mary memegang kurang kuasanya berbanding William dalam sebahagian daripada tempoh pemerintahan beliau apabila William tinggal di England, menyerahkan kebanyakkan kekuasaan beliau kepada suaminya, meskipun William banyak bergantung kepada Mary. MAry bagaimanapun, mentadbir bersendirian apabila William disibukkan dalam kempen-kempen ketenteraan, menjadikan beliau seorang yang berkuasa, tegas dan pemerintah yang berkesan. Mary sangat aktif di dalam Gereja England, yang mana beliau adalah merupakan Gabenor Tertinggi. Meskipun beliau berkongsi kedudukan dengan suaminya, beliau banyak melaksanakan kuasanya secara bersendirian.